154. löggjafarþing 2023–2024.

Þingskjal 198 — 196. mál.

Fyrirspurn

til heilbrigðisráðherra um greiningar á þreytueinkennum eftir veirusýkingu.

Frá Gísla Rafni Ólafssyni.

1.	Hver er endanlegur fjöldi viðtala á heilsugæslustöðvum árið 2022 þar sem greining G93.3 (þreytueinkenni eftir veirusýkingu) er skráð, sbr. svar ráðherra á þskj. 572 á 153. löggjafarþingi?

2.	Hver er fjöldi viðtala það sem af er árinu 2023 þar sem greining G93.3 hefur verið skráð?

3.	Hvernig hyggst ráðuneytið takast á við þá miklu aukningu sem verið hefur í greiningu G93.3 í kjölfar kórónuveirufaraldurs?

Skriflegt svar óskast.